Diari Oficial de la Generalitat Valenciana


Sumari del DOGV 7681, del 18-12-2015 (2015/10035)

RESOLUCIÓ d'1 de desembre de 2015, de la Conselleria de Sanitat Universal i Salut Pública, per la qual es convoca una beca en la Direcció General de Farmàcia i Productes Sanitaris, per al foment de la formació complementària en diverses matèries.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7681

Data del DOGV
:   18-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10047


Data del document
:   01-12-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ d'1 de desembre de 2015, de la Conselleria de Sanitat Universal i Salut Pública, per la qual es convoca una beca en la Direcció General de Farmàcia i Productes Sanitaris, per al foment de la formació complementària en diverses matèries. [2015/10421]  
La prestació farmacèutica és un dels pilars bàsics de les polítiques sanitàries. Tant l'ordenació i el control de les seues prestacions com la provisió, assistència i prestacions complementàries, conformen una xarxa ineludible per a oferir al ciutadà una sanitat de qualitat i segura.  
  
La realització de pràctiques professionals en l'àmbit de l'administració pública oferix una oportunitat formativa als joves llicenciats i constitueix un valuós instrument per a complementar els coneixements teòrics adquirits en els seus estudis universitaris.  
En el marc de la política dirigida a la integració i formació de joves, la concessió de beques suposa un suport important ja que el seu principal objectiu es concreta a afavorir l'exercici del dret a l'educació i el desenvolupament socioprofessional dels joves, completar la seua formació acadèmica o dur a terme determinats estudis en el camp de la investigació científica i tecnològica, facilitant les pràctiques professionals i/o l'especialització professional i aconseguint amb això un complement a la seua formació acadèmica, al mateix temps que es faciliten els primers contactes amb el món laboral en el sector públic, tot això d'acord amb les competències exclusives de la Generalitat arreplegues en els articles 49.1 i 53.1 de l'Estatut d'Autonomia de la Comunitat Valenciana.  
  
Amb aquest fi, la Conselleria de Sanitat Universal i Salut Pública, en el marc de la política dirigida a fomentar la formació dels becats/des a través de la realització de pràctiques professionals, convoca la concessió d'una beca en la Direcció General de Farmàcia i Productes Sanitaris.  
  
L'aprovació de la Llei 38/2003, de 17 de novembre, General de Subvencions; del Reial Decret 887/2006, de 21 de juliol, pel qual s'aprova el Reglament de la dita Llei; del Decret 132/2009, de 4 de setembre, del Consell, pel qual es regula la concessió de beques; i l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II de les beques de pràctiques professionals; i del Decret 132/2009, fan necessària l'elaboració i publicació d'aquesta resolució, respectant les noves exigències de les esmentades normes.  
Per això, i en virtut de les facultats que em confereix el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, així com els articles 28 de la Llei 5/1983, de 30 de desembre, del Consell, i 160.2 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, i segons el que estableix el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i àmbit d'aplicació  
Constitueix l'objecte de la present resolució, procedir a la convocatòria d'un procediment de concurrència competitiva per a la concessió d'una beca per al foment de la formació complementària en diverses matèries, en la Direcció General de Farmàcia i Productes Sanitaris, de la Conselleria de Sanitat Universal i Salut Pública.  
La beca té per objecte el foment de la formació complementària en la Direcció General de Farmàcia i Productes Sanitaris de la Conselleria de Sanitat Universal i Salut Pública, en la matèria següent:  
- 1 beca en el Programa del gestor d'inspecció de la Indústria Farmacèutica i Cosmètica: Inspecció de sistemes de qualitat de la indústria farmacèutica.  
La formació esmentada s'efectuarà a través de pràctiques professionals realitzada en una Unitat adscrita a la Direcció General de Farmàcia i Productes Sanitaris, de la Conselleria de Sanitat Universal i Salut Pública.  
  
Segon. Nombre de beca  
Es convoca una beca destinada a llicenciats/des-graduats/des en Farmàcia, que exerciran les activitats objecte de la beca, en la Direcció General de Farmàcia i Productes Sanitaris.  
Els requisits de titulació els següents:  
- 1 beca destinada a llicenciats/des-graduats/des en Farmàcia per a la realització de pràctiques professionals en el Programa del gestor d'inspecció de la Indústria Farmacèutica i Cosmètica: Inspecció de sistemes de qualitat de la indústria farmacèutica.  
  
Tercer. Dotació, durada i pagament de la beca  
1. La beca del programa:  
- Programa del gestor d'inspecció de la Indústria Farmacèutica i Cosmètica: Inspecció de sistemes de qualitat de la indústria farmacèutica.  
La beca està dotada amb 1.000 - bruts mensuals, subjectes a les retencions que escaiguen legalment, suposant un import brut màxim de 12.000 - la beca, sent el global màxim de la convocatòria de 12.000 ?, finançant-se amb càrrec a l'aplicació pressupostària 306 827 1885.861.73.7, codi línia comptable T4542000, dels Pressupostos de la Generalitat, segons el següent desglossament inicial:  
  
Any 2015 Any 2016 Total  
1.000 - 11.000 - 12.000 -  
  
  
De conformitat amb el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social, es procedirà al finançament de la quota empresa de la Seguretat Social de l'adjudicatari de la present convocatòria amb càrrec a l'aplicació pressupostària 343 788 8125.472.96.0, codi línia comptable T4542000, pels imports que s'establisquen en la normativa vigent en la present matèria.  
  
2. La durada de la beca comprendrà, des de la incorporació de l'adjudicatari/ària mitjançant Resolució de la Direcció General de Farmàcia i Productes Sanitaris, fins a un període màxim de 12 mesos. La incorporació del becari no serà, en cap cas, anterior a l'1 de desembre de 2015.  
  
Amb la finalitat de maximitzar el període de formació de l'adjudicatari/ària, en el cas que l'inici de la beca siga posterior a la data indicada anteriorment, podran reajustar-se els imports previstos en la present convocatòria, sempre que hi haja crèdit adequat i suficient en els pressupostos corresponents.  
El període de durada podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
3. L'import de la beca s'abonarà mensualment, previ certificat de la Direcció General de Farmàcia i Productes Sanitaris, i una vegada practicades les retencions legals corresponents.  
4. La no-incorporació del becari en el termini assenyalat suposarà la renúncia a la beca concedida.  
  
Quart. Beneficiari de la beca i requisits dels sol·licitants  
Podran obtindre la condició de beneficiaris de la beca prevista en la present resolució, les persones físiques en què no concórrega cap de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, per la qual cosa s'aprova el Reglament de la Llei General de Subvencions, que hauran d'observar allò que s'hi ha preceptuat.  
Els sol·licitants han de reunir els requisits que es contemplen en les bases reguladores de l'annex I de l'Ordre 3/2014, de 22 de maig, de la Conselleria de Sanitat.  
  
Cinquè. Finançament de la beca  
La beca que regula aquesta resolució, es finançarà amb càrrec al programa pressupostari de la Conselleria de Sanitat Universal i Salut Pública 776 406 5236.855.54.4, línia de subvenció amb codi comptable T4542000, dels pressupostos de la Generalitat per a l'any 2015.  
  
Sisè. Dades de caràcter personal  
Les dades personals de les persones sol·licitants, arreplegades en el transcurs del procediment, seran inclosos en el fitxer de dades de caràcter personal denominat beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i condicions que s'arrepleguen en la Llei Orgànica 15/1999, de 13 de desembre, de protecció de dades de caràcter personal, i en el Reial Decret 1720/2007, de 21 de desembre, pel qual s'aprova el Reglament de desplegament de la referida Llei Orgànica.  
Els titulars de les dades personals continguts en el fitxer automatitzat referenciat poden exercitar els seus drets d'accés, rectificació i cancel·lació de dades davant la Direcció General de Tecnologies de la Informació C/ Miquelet, núm. 5 (46734 València).  
  
Setè. Formalització i termini de les sol·licituds  
Ens remetem al que estableixen les bases reguladores de l'annex I de l'Ordre 3/2014, de 22 de maig, de la Conselleria de Sanitat.  
  
Vuitè. Procediment de concessió i selecció  
1. La concessió de la beca es realitzarà pel procediment de concurrència competitiva, de conformitat amb el que estableix el Decret 132/2009, de 4 de setembre, del Consell, pel qual es regula la concessió de beques, i amb l'article 6 de l'Ordre 17/2011, de 6 de maig, que regula el procés de selecció.  
2. Es constituirà Comissió de valoració per a l'examen i valoració de les sol·licituds presentades. Aquesta Comissió, en tant que òrgan col·legiat, s'ajustarà en el seu funcionament al règim establit per a aquells en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. La selecció del becari s'ordenarà en primer lloc d'acord amb la puntuació obtinguda en l'autobaremació, basant-se en els mèrits requerits en la present convocatòria en el seu resolc deu. A la vista dels mèrits al·legats en el currículum, la Comissió avaluadora els valorarà d'acord amb la informació obtinguda en l'autobaremació que s'obtindrà de forma automàtica en emplenar el currículum, que en tot cas respectarà els apartats i puntuacions del barem general establit en l'annex II del Decret 132/2009, de 4 de setembre, del Consell, i publicarà durant 10 dies la llista provisional, ordenada segons la puntuació obtinguda per tots els aspirants, per a la fase d'al·legacions. Els candidats que obtinguen les 10 millors puntuacions seran convocats per a la realització d'una entrevista o prova, que versarà sobre el contingut del seu currículum, concretament, experiència acadèmica, professional i maneig de sistemes informàtics, de conformitat amb el que estableix l'apartat F del resolc deu. L'anunci de la celebració de l'entrevista o prova serà publicat en el Portal d'internet de la Conselleria de Sanitat de la Generalitat (www.san.gva.es), amb una antelació mínima de 48 hores.  
  
4. Comissió Avaluadora  
a) Es constitueix la Comissió avaluadora que estarà presidida per la persona titular de la Direcció General de Farmàcia i Productes Sanitaris, i estarà composta a més:  
Pels membres següents:  
- José Manuel Ventura Cerdà, subdirector general d'Optimització i Integració.  
- Julio Muelas Tirado, cap del Servei d'Ordenació, control i vigilància de productes farmacèutics.  
- Eliseo González Abellán, cap de la Secció d'Inspecció d'indústries farmacèutiques.  
- Beatriz Pedrós Marí, farmacèutica inspectora de la Direcció General de Farmàcia i Productes Sanitaris.  
b) Actuant de secretari de la comissió:  
Per a la beca del programa relacionat a continuació, Eliseo González Abellán:  
- Programa del gestor d'inspecció de la Indústria Farmacèutica i Cosmètica: Inspecció de sistemes de qualitat de la indústria farmacèutica.  
c) El funcionament de la comissió esmentada haurà d'adaptar-se al que estableix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
d) De conformitat amb l'article 7.4 del Decret 132/2009, el barem per a la concessió de les beques, es regirà pel que estableix el resolc deu de la present convocatòria.  
5. Tramitació  
a) La tramitació dels expedients corresponents a la concessió de la beca correspondrà al Servei d'Ordenació, Control i Vigilància de Productes Farmacèutics.  
b) A la vista dels mèrits al·legats en el currículum, la comissió avaluadora els valorarà d'acord amb la informació obtinguda en l'autobaremació que s'obtindrà de forma automàtica en emplenar el currículum, que en tot cas respectarà els apartats i puntuacions del barem general establit en el Decret 132/2009, de 4 de setembre, del Consell, i publicarà durant 10 dies la llistat provisional, ordenada segons la puntuació obtinguda per tots els aspirants, per a la fase d'al·legacions.  
  
c) La comissió tindrà facultats per a resoldre tots els dubtes que apareguen en la interpretació de les bases. Una vegada finalitzat el procés selectiu, la comissió elaborarà una proposta de concessió de beca que contindrà la relació de beneficiats i podrà incloure una borsa de reserva per al cas de produir-se alguna renúncia o abandó. La comissió podrà proposar deixar deserta, totalment o parcialment l'adjudicació de les beques convocades, quan cap dels sol·licitants reunisca els requisits exigits en les bases.  
  
Novè. Resolució de la convocatòria i recursos en contra  
Ens remetem al que estableixen les bases reguladores de l'annex I de l'Ordre 3/2014, de 22 de maig, de la Conselleria de Sanitat.  
  
Deu. Barem per a avaluar els mer personals en la concessió de beques  
  
D'acord amb el que disposa els articles 7.4 i 18.4 del Decret 132/2009, de 4 de setembre, la Direcció General de Farmàcia i Productes Sanitaris de la Conselleria de Sanitat Universal i Salut Pública, determina el barem següent:  
A. Expedient acadèmic  
El màxim de puntuació que podrà obtindre's en aquest apartat serà com a màxim de 13 punts.  
1. La puntuació assignada a l'expedient acadèmic coincidirà amb la nota mitjana ponderada, donant lloc a una valoració entre 5 i 10 punts. Quan la ponderació estiga realitzada amb una puntuació 0-4, s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'estableixen les directrius generals comunes dels plans d'estudis dels títols universitaris de caràcter oficial.  
  
2. Altres títols acadèmics oficials que no constituïsquen un requisit per a la concessió. En aquest subapartat la puntuació màxima serà de 3 punts:  
Doctor: 2 punts.  
Altres llicenciatures: 1 punt.  
Altres diplomatures: 0,50 punts.  
B. Coneixements de valencià  
La puntuació màxima que es podrà obtindre en aquest apartat serà com a màxim de 2,50 punts.  
1. Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:  
  
Oral: 0,25 punts.  
Elemental: 0,50 punts.  
Mitjà: 0,75 punts.  
Superior: 1,00 punt.  
2. Especialitat de Correcció de Textos: 0,50 punts.  
3. Especialitat en Llenguatge als Mitjans de Comunicació: 0,50 punts.  
4. Especialitat en Llenguatge Administratiu: 0,50 punts.  
C. Coneixement d'idiomes de la Unió Europea  
El màxim de puntuació que podrà obtindre's en aquest apartat serà com a màxim de 2 punts.  
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts. La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
En el cas que el coneixement d'un idioma s'acredite per títol universitari i haja sigut valorat en l'apartat A.2, no es podrà computar també en aquest apartat. Aquest apartat i el següent s'aplicaran de forma excloent, optant en cada convocatòria per algun dels dos, si és el cas.  
  
2. Altres idiomes cooficials de la Unió Europea: de 0 a 1 punt. Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.  
D. Coneixements addicionals  
El màxim de puntuació que podrà obtindre's en aquest apartat serà com a màxim de 6 punts.  
1. Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.  
2. Cursos de formació relacionats amb l'objecte de la beca, fins a un màxim de 4 punts. Es valoraran els cursos de formació i perfeccionament de durada igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores, 1,50 punts.  
d) De 50 o més hores, 1,00 punt.  
e) De 25 o més hores, 0,50 punts.  
f) De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts. En cap cas no es puntuaran en el present subapartat ni en l'apartat C anterior els cursos de valencià i d'idiomes.  
E. Altres mèrits  
Es valorarà fins a un màxim de 2 punts aquells altres mèrits, relacionats amb l'objecte de la convocatòria, que no es troben inclosos en la resta d'apartats:  
- Coneixements d'ofimàtica a nivell usuari, processament de textos, fulls de càlcul, gestor de bases de dades, etc. (computant-se 0,30 per cada curs realitzat).  
- Publicacions, articles en determinats mitjans (computant-se 0,20 per cada publicació)  
- Docència impartida en centres oficials (computant-se 0,20 per cada 5 hores lectives impartides)  
F. Entrevista/prova  
El màxim de puntuació que podrà obtindre's en aquest apartat serà com a màxim de 7,50 punts.  
La valoració que s'atorgue en aquest apartat no podrà superar el 30 % de la puntuació màxima que es puga obtindre per mitjà de la suma de la resta d'apartats que s'incloguen en la convocatòria.  
Els candidats que obtinguen les 10 millors puntuacions seran convocats per a la realització d'una entrevista o prova que versarà sobre el contingut del seu currículum, concretament, experiència acadèmica, professional i maneig de sistemes informàtics.  
L'anunci de la celebració de l'entrevista o examen serà publicat en el Portal d'internet de la Conselleria de Sanitat de la Generalitat (www.san.gva.es), amb una antelació mínima de 48 hores.  
  
Onze  
La present convocatòria no precisa de la seua notificació a la Comissió Europea per no reunir tots els requisits de l'art. 107 del Tractat de Funcionament de la Unió Europea, de conformitat amb el que preveuen els articles 3.4 i 7.4 del Decret 147/2007, del Consell (DOCV 5596, 11.08.2007), ja que les ajudes previstes van destinades a l'atorgament d'una beca per a practiques professionals, els beneficiari de les quals és persona física que no exerceix activitat econòmica, i per tant no afecta els intercanvis comercials entre estats membres, no produeix cap falsejament a la competència, ni afavoreix determinades empreses o produccions.  
  
Dotze  
S'autoritza el titular de la Direcció General de Farmàcia i Productes Sanitaris perquè, en l'àmbit de les seues competències, adopte les mesures i resolucions necessàries per al desplegament i execució de la present convocatòria.  
  
Tretze  
La present resolució produirà efectes a partir de l'endemà de la publicació en el Diari Oficial de la Comunitat Valenciana.  
  
Catorze  
Les bases reguladores de la present convocatòria són les establides en l'annex I de l'Ordre 3/2014, de 22 de maig, de la Conselleria de Sanitat.  
  
Quinze  
En tot allò no regulat en aquesta resolució, caldrà ajustar-se al que disposa la Llei de la Hisenda Pública de la Generalitat, i els preceptes bàsics de la Llei 38/2003, de 17 de novembre, General de Subvencions; del Reial Decret 877/2006, de 21 de juliol, pel qual s'aprova el Reglament de la Llei 38/2003; el Decret 132/2009, de 4 de setembre, del Consell, pel qual es regula la concessió de beques; l'Ordre 17/2011, de 6 de maig, per la qual es desenvolupa el capítol II de les beques de pràctiques professionals; i del Decret 132/2009.  
  
Setze  
Contra la present resolució que posa fi a via administrativa, es podrà interposar un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se potestativament, recurs de reposició davant la consellera de Sanitat, en el termini d'un mes, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
  
  
València, 1 de desembre de 2015.- La consellera de Sanitat Universal i Salut Pública: Carmen Montón Giménez.